jkorsvik/nowiki_second_scrape_merged huggingface dataset:
Ingmarie Froman

Ingmarie Froman (født 9. mars 1949) er en svensk journalist. Froman har jobbet som utenrikskorrespondent i Brussel og Paris for Rapport på Sveriges Television og Eko-redaksjonen på Sveriges Radio. 
Froman begynte som journalist i 1971. På første del av 1970-tallet var hun aktiv i De förenade FNL-grupperna i Sverige. Hun satt som redaktør for et nummer av DFFGs blad Vietnambulletinen i 1975, og arbeidet en periode som redaksjonssekretær der.Fra 1989 til 1993 var hun korrespondent for SVTs Rapport i Brüssel. Fra 1996 til 2002 var hun Sveriges Radios medarbeider i Paris. Siden har hun arbeidet som forfatter og frilansjournalist med utgangspunkt i Stockholm. Hun har gitt ut flere personlige reportasjebøker, samt skrevet bøker om mat.I 2009 sto hun som en av redaktørene for boka Skjut inte på journalisten!, et prosjekt der overskuddet går til Reportere uten grensers arbeid.


== Bibliografi ==
Bryssel (1992)
Paris (1994)
Frihet, jämlikhet och -utslagning? (1995)
Stockholm (1997)
Tankar om mat, Prisma (2000)
Svinaktig gott (sammen med Svenska Kocklandslaget), Natur & Kultur, Sverige (2003)
Islam, brudar & paljetter, Ordfront Förlag, Sverige (2006)


== Priser ==
Gerard Bonniers essaypris 2001
Joloprisen 2005


== Referanser ==


== Eksterne lenker ==
Det svenske forlaget Ordfronts presentasjon
Knausen Fotballklubb

Knausen Fotballklubb (stiftet 1. oktober 1983) holder til i Svolvær i Vågan kommune i Nordland. Klubben hadde i sesongene 2009-2011 ikke seniorlag, men er fra 2012 igjen med i serien.
Knausen FK ble stiftet som et tilbud til de nest beste spillerne på Svolvær IL. Etter at Svolvær ILs A-lag ble nedlagt da samarbeidsklubben FK Lofoten (en overbygningsklubb for A-lagene til Svolvær IL og Kabelvåg IL) ble stiftet i 1992, ble Knausens rolle å være A-lag for de juniorspillerne fra Svolvær IL som ikke var gode nok for FK Lofoten. Samtidig tok Knausen over Svolvær ILs oldboyslag.


== Kjente spillere ==
Stein Berg Johansen
Bjørn Strøm


== Eksterne lenker ==
Knausen Fotballklubb
Knausen Fotballklubb: A-laget
Knausen Fotballklubb: Om klubben
Norges Fotballforbund: Knausen FK
Græsholm

Græsholm (tidligere også Græssholm) er en klippeøy i øygruppen Ertholmene ca. 20 km nord for Svaneke på Bornholm.
Øya er med sine 9 ha. den nest største av Ertholmene. Høyeste punkt er 11 m over havoverflaten. Den har ikke vært bebodd i tradisjonell forstand, men under Bornholms store pest i årene 1684–1685 ble den benyttet som kirkegård for noen av de avlidne. I 1703 ble Stjerneskansen bygget, en del av Ertholmenes festningsanlegg. Den ble ødelagt i 1812, men ruinene kan stadig ses. 
På Græsholm hekker flere slags fugler, deriblant alker og lomvi. Øya har siden 1926 vært et fuglereservat, og er derfor ikke tilgjengelig for offentligheten.


== Referanser ==
OGLE-2005-BLG-390Lb

OGLE-2005-BLG-390Lb er en eksoplanet som kretser rundt stjernen OGLE-2005-BLG-390L, som befinner seg 21 500 ± 3 300 lysår fra jorden, nær sentrum av Melkeveien.
Det antas at planeten kretser rundt sin sol i en avstand som tilsvarer et sted mellom Mars og Jupiter. Planeten har en beregnet masse ca. fem ganger større enn jorden. Per mars 2007 var planeten den nest mest jordlignende eksoplaneten som var blitt oppdaget, etter Gliese 581 c, men den har med stor sannsynlighet ikke muligheter for liv på grun av overflatetemperaturen som er beregnet å ligge rundt -220° C. Kjemiske reaksjoner er alt for langsomme ved så lave temperaturer.


== Eksterne lenker ==
PLANET - Probing Lensing Anomalies NETwork
RoboNet
OGLE: THE OPTICAL GRAVITATIONAL LENSING EXPERIMENT
MOA: Microlensing Observations in Astrophysics Arkivert 13. mai 2012 hos Wayback Machine.
Jordlignende planeter

Jordlignende planeter er himmellegemer som har forhold som kan minne om jordens, og som dermed kan ha en mulighet til å inneholde utenomjordiske livsformer. Jordlignende planeter er steinplaneter og gjenfinnes i den beboelige sonen hvor det ikke er for varmt eller for kaldt.


== Eksempler på jordlignende planeter ==
Gliese 581 c
OGLE-05-169L b


== Eksterne lenker ==
(engelsk) JPL - PlanetQuest - The search for another Earth Arkivert 25. februar 2011 hos Wayback Machine.
(engelsk) 'Second Earth' found, 20 light years away
Hellig Trefoldigheds kirke

Hellig Trefoldigheds kirke var en kirke som lå på Christiania torv i Christiania fra den ble reist 1632–1639 og til den brant ned i 1686. 
Etter bybrannen i 1624 hadde Oslo på Christian IVs befaling blitt flyttet til den vestlige delen av Bjørvika og fått navnet 
Christiania. 29. juli 1632 sendte kongen ut et reskript om bygging av en ny domkirke som skulle overta etter Hallvardskatedralen.
Kirken ble innviet 10. mars 1639.


== Referanser ==


== Litteratur ==
Berg, Arno og Bernhard Hagtvedt (1950). Vår Frelsers kirke. Oslo: Land og kirke. s. 13–26. 
Gausdal, Ranveig. «Kirkene på Kristiania torv». Tobias 7, nr. 4 (1998): 8–11. ISSN 0804-2454.
Melvold, Erik Oluf. «Fra Domkirkens historie». St. Hallvard 88, nr. 3+4 (2010): 74–89. ISSN 0036-2859.
Karl Gervin (1997). Oslo domkirke : Mennesker og miljøer i 900 år. Oslo: Aschehoug. ISBN 8203221912.
MOA-2007-BLG-192Lb

MOA-2007-BLG-192-L b er en eksoplanet. Den er per 2009 den letteste eksoplaneten som er identifisert rundt en normal stjerne. I januar 2009 viste en ny rapport at den kan være den første jordlignende eksoplaneten som er funnet, med en masse på kun 1,4 jordmasser eller 0,0044 jupitermasser. Den roterer med en avstand på ca. 0,6 AE fra stjernen, altså 60 % av avstanden mellom solen og jorden.Planeten ble oppdaget gjennom gravitasjonell mikrolinsing ved Mount John University-observatoriet på New Zealand den 24. mai 2007.


== MOA-2007-BLG-192-L ==
Stjernen som den nye planeten kretser rundt, MOA-2007-BLG-192-L, er en liten rød dverg, muligvis en brun dverg siden den knapt kan drive en kjernefysisk fusjon på grunn av den lave massen. Stjernen ligger ca. 3 000 lysår fra jorden i stjernebildet Skytten. Stjernens masse tilsvarer ca. 6 % av solens.


== Referanser ==
Skålvær

Skålvær er et tidligere handelssted og kirkested i Alstahaug kommune. De første handelsprivilegiene ble tildelt i 1683. Mot slutten av 1800-tallet var det i tillegg til handel og jordbruk, produksjon av klipp­fisk, tønnefabrikk, trandamperi og bakeri. Det kom posthus, telegraf og dampskipsanløp. I 1894 gikk handelsstedet for første gang konkurs. Deretter gikk det nedover inntil handelsviksomheten opphørt omkring 1970. Alstahaug kommune kjøpte den største eiendommen i 1971 og har gjort den om til friluftsområde. Den siste fastboende døde i 2007.Inntil 1965 tilhørte Skålvær Tjøtta kommune, og ble da overført til Vega. Fra 1971 tilhører øya Alstahaug kommune.


== Referanser ==
Christiansø Sogn

Christiansø Sogn er et sogn i Bornholms prosti (Københavns stift). Sognet er ikke en del av en kommune. Til kommunalreformen i 1970 lå Christiansø Sogn i Sønder herred (Bornholms amt).
I Christiansø Sogn finnes følgende autoriserte stedsnavn:

Christiansø
Ertholmene
Frederiksø
Græsholm
Møllebakke
Tat
Vesterskær
Østerskær


== Eksterne lenker ==
Sogneportalen
Christiansø Kirke
Tonkin-episoden

Tonkin-episoden betegner to påståtte angrep foretatt av Nord-Vietnams flåte mot to destroyere fra USAs flåte, USS «Maddox» og USS «Turner Joy». Angrepene skal ha funnet sted den 2. august og 4. august 1964 i Tonkinbukten.
Resultatet av episoden var at USAs kongress godkjente den sydøstasiatiske resolusjonen, bedre kjent som Tonkin-resolusjonen, som ga president Lyndon B. Johnson tillatelse til å assistere ethvert sørøstasiatisk land hvis regjering ble ansett for å være truet av «kommunistisk aggresjon». Resolusjonen tjente som Johnsons lovgrunnlag for å eskalere USAs engasjement i Vietnamkrigen.
Senere undersøkelser, offentliggjort i en rapport som ble utgitt i 2005 av National Security Agency, indikerer at det siste av angrepene sannsynligvis ikke fant sted. Rapporten forsøkte også å motbevise en påstand om at medlemmer av president Lyndon B. Johnsons regjering bevisst hadde løyet om hendelsen. Robert McNamara har siden blant annet i filmen The Fog of War innrømmet at det andre angrepet ikke fant sted.


== Referanser ==


== Eksterne lenker ==
(en) Gulf of Tonkin incident – kategori av bilder, video eller lyd på Commons
Aleksander Pypin

Aleksander Nikolajevitsj Pypin (født 1833 i Saratov, død 1904 i St. Petersburg) var en russisk akademiker, litteraturhistoriker og etnograf. Pypin var professor, og medlem av Vitenskapsakademiet i St. Petersburg, forløperen til Det russiske vitenskapsakademi.
Hans foreldre tilhørte gentryen (adelen), og han ble uteksaminert fra Statsuniversitetet i St. Petersburg i 1853. Fra 1863 jobbet han for tidsskriftet Sovremennik («Samtiden»), og fra 1867 Vestnik Evropy («Europas budbringer»). 
Pypin skrev flere bøker og bokserier, bl.a.:

Ocherk literaturnoi istorii starinnykh povestei i skazok russkikh. St. Petersburg, 1857.
M. E. Saltykov: Idealizm Saltykova, zhurnal'naia deiatel'nost' 1863–1864. St. Petersburg, 1899.
N. A. Nekrasov. St. Petersburg, 1905.
Obshchestvennoe dvizhenie v Rossii pri Aleksandre I, 4. utgave. St. Petersburg, 1908.
Belinskii: Ego zhizn'i perepiska, 2. utgave, volum 1–2. St. Petersburg, 1908.
Kharakteristiki literaturnykh mnenii ot 20-kh do 50-kh godov, 4. utgave. St. Petersburg, 1909.
Russisk litteraturhistorie, 4 bind. 1898-99.


== Referanser ==


== Eksterne lenker ==
Illustreret norsk konversationsleksikon 1933-34 (Prosjekt Runeberg)
TheFreeDictionary - Pypin, Aleksandr Nikolaevich
Bjerkvik Idrettsforening

Bjerkvik Idrettsforening (stiftet 1920) holder til i Bjerkvik i Narvik kommune i Nordland. Klubben har avdelinger for barneidrett, fotball, klatring, orientering, ski (langrenn), skiskyting og trim.
Fotballavdelingen i Bjerkvik IF tilhører Hålogaland Fotballkrets. Skiskytteravdelingen tilhører Troms skiskytterkrets.


== Eksterne lenker ==
Speaker.no: Bjerkvik IF
Norges Fotballforbund: Bjerkvik IF
Arne Brustad (red.): Aktive fotballspillere. Bind II. Idrettsforlaget, Oslo 1953 (s. 497, digitalisert av Nasjonalbiblioteket)
Parma (New York)

Parma er en by i Monroe County i delstaten New York i USA. Byen hadde et innbyggertall på 15 633 i år 2010. Byen ble etablert i 1808 oppkalt etter den italienske byen Parma.
Parma ligger ved sør-kysten av Lake Ontario og grenser til byene Hamlin, Clarkson og Sweden i vest, Ogden i sør og Greece i øst.


== Eksterne lenker ==
Town of Parma, NY webpage
Parma Community Profile
Populated Places in Monroe County
Gliese 581 e

Gliese 581 e er en eksoplanet i stjernebildet Vekten som ligger ca. 20 lysår fra jorden. Planeten har en minste mulig masse på ca. 1,9 jordmasser. Planeten ligger kun 0,03 AE fra moderstjernen Gliese 581, og det er usannsynlig at den innehar en atmosfære.


== Referanser ==
Rolf Degerlund

Rolf Harry Degerlund (født 8. desember 1952 i Gunnarsbyn, Boden kommune, Sverige) er en svensk teatersjef og skuespiller. Han overtok som teatersjef ved Beaivváš Sámi Našunálateáhter etter Haukur J. Gunnarsson fra 1. januar 2016.Han studerte ved Kalix folkhögskola og senere ved Marcel Marceaus teaterskole i Irland og ved Josef Szajnas studioteater i Warszawa. I 1978 startet han å arbeide ved Norrbottensteatern, der han var teatersjef 1988–2001. I 2002 åpnet han Ice Globe Theatre i Jukkasjärvi.Degerlund er gift med grafisk formgiver Kerstin Degerlund. Han var tidligere  gift med Lotta Gröning.


== Filmografi (utvalg) ==
1989 – Tre kärlekar (TV)
1991 – Barnens detektivbyrå (TV)
1993 – Kärlekens himmelska helvete
1996 – Jegerne
1997 – Mesterdetektiven Blomkvist på nye eventyr
1997 – Vildängel
2002 – Grabben i graven bredvid
2003 – Emma och Daniel: Mötet
2008 – Varg
2009 – Luftslottet som sprengtes


== Referanser ==


== Eksterne lenker ==
(en) Rolf Degerlund på Internet Movie Database 
(sv) Rolf Degerlund i Svensk Filmdatabas 
(en) Rolf Degerlund hos The Movie Database
Gliese 581 f

Gliese 581 f eller Gl 581 f er en ubekreftet eksoplanet i planetsystemet rundt Gliese 581, beliggende ca. 20 lysår fra jorden i stjernebildet Vekten. Planeten er den femte oppdagede planeten i systemet, og den sjette fra stjernen. Oppdagelsen ble offentliggjort 29. september 2010.


== Referanser ==


== Eksterne lenker ==
(en) Gliese 581 f – kategori av bilder, video eller lyd på Commons
Sweden (New York)

Sweden er en by i Monroe County i delstaten New York i USA. Byen hadde et innbyggertall på 14 175 i 2010. Byen ligger på den vestre grensen av fylket. Eriekanalen passerer igjennom den nordre delen av byen.
Sweden grenser i nord til byen Clarkson, i vest til Orleans County, i sør til Genesee County og i øst til byene Parma og Ogden.
Byen Sweden ble grunnlagt i 1814 fra byen Murray i Orleans County. Det første bymøte ble holdt den 5. april 1814.


== Eksterne lenker ==
Town of Sweden webpage
Populated Places in Monroe County
Rummelsburg (Berlin)

Rummelsburg er en ortsteil i Berlins bydel Lichtenberg. Området ligger til Rummelsburger See, en sidearm til Spree.


== Historie ==
Rummelsburgs første bygning var et teglverk som ble reist ved Rummelsburger See (dengang kalt Stralauer See) i 1669. På 1700-tallet ble det på stedet bygget et meieri som senere fikk navnet Charlottenhof. Etter 1775 ble det etablert fiskerivirksomheter og gartnerier på stedet. Meieriet ble kjøpt av Johann Jakob Rummel som omgjorde det til et vertshus han kalte Rummelsburg. Senere gikk navnet over på hele bosettingen.
Gesellschaft für Anilinfabrikation mbH, forløperen til Agfa ble stiftet her i 1867. Boligområdet Victoriastadt ble reist av engelske bygningsingeniører mellom 1877 og 1879.
Rummelsburg ble i 1889 del av kommunen Boxhagen-Rummelsburg, og denne ble innlemmet i byen Lichtenberg i 1912. Området ble innlemmet i Stor-Berlin i 1920. Mellom 1945 og 1990 lå Rummelsburg i Øst-Berlin. Ortsteilen Rummelsburg ble etablert i 2000.


== Bilder ==

		
		
		
		


== Eksterne lenker ==
(en) Berlin-Rummelsburg – kategori av bilder, video eller lyd på Commons 
(en) Berlin-Rummelsburg – galleri av bilder, video eller lyd på Commons 
Rummelsburg på Berlins offisielle nettsted Besøkt 24. juni 2012
Gunnarsbyn

Gunnarsbyn er en by som ligger ved Råneelven i Boden kommune i Norrbottens län i Sverige, ca 40 km nord for Boden.


== Eksterne lenker ==
www.boden.se/
MS «Anita»

MS «Anita» var et motorbulkskip som forsvant i en storm utenfor USAs østkyst den 22. mars 1973, samme dag som også MS «Norse Variant» forsvant. Skipet gikk med kull fra Newport News i Virginia til Hamburg i Tyskland og forlot havneanlegget dagen før ulykken inntraff. Siste radiomelding ble mottatt samme kveld som skipet gikk ned. Kun én livbøye ble funnet, og en besetning på 32 mann gikk ned med skipet.
MS «Anita» het opprinnelig MS «Belline», men ble omdøpt i 1971 etter reder Erling Samuelsens datter Anita.


== Besetning, de omkomne ==
Paul Rye-Andersen, kaptein, Borre, f. 23.01.20
Erik Alvin, overstyrmann, Oslo, f. 28.01.37
Arne Martinsen, førstestyrmann, Furnes, f. 07.05.39
Ingar Støbekk, annenstyrmann, Ski, f. 06.12.49
Kari Berglien, radiotelegrafist, Flesberg, f. 17.07.45
Julian Andreassen, arbeidsleder, Hol, f. 08.06.34
Cacabelos Juan Alvares, matros, Pontevedra, Spania, f. 09.10.44
Harald Trandem, matros, Aurskog, f. 20.02.54
Hans Jürgen Zeigfuss, matros, Werl, Tyskland, f. 12.04.45
Kai-Ole Åslund, matros, Gjøvik, f. 22.10.52
Selamet Can, lettmatros, Istanbul, Tyrkia, f. 05.03.42
Heinrich von Gunten, maskinsjef, Reistad, Lier, f. 19.03.27
Frank Hansen, førstemaskinist, Gressvik, f. 08.01.46
Viktor I. Broks, annenmaskinist, Brøstadbotn, f. 11.07.48
Kjartan H. Olsen, maskinassistent, Oslo, f. 18.01.07
Uwe Holst, Bremen, elektriker, Tyskland, f. 02.06.44
Terje Trygg, reparatør, Oslo, f. 12.12.46
Rolf Antvort, motormann, Gjøvik, f. 17.01.45
Bjørn Bratlien, motormann, Raufoss, f. 08.04.42
Dan Buflod, motormann, Trysil, f. 09.07.47
Jens Erik Eggen, smører, Tylldalen, f. 30.08.55
Bjørn Helge Hansen, smører, Nybergsund, f. 10.10.52
Kåre Karlsen, stuert, Sandefjord, f. 25.06.33
Ragnar L. Kristiansen, kokk, Gjøvik, f. 14.06.12
Gulaid Mohammed Hassan, hjelpemann, Burao, Somali Dem. Rep., f. 05.06.28
Solveig Hoff, hjelpepike, Oslo, f. 23.10.20
June Jensen, hjelpepike, Liverpool, Enland, f. 07.07.33
Hollgeir Askvik Hebnes, reisereparatør, Sandnes, f. 07.01.39
Alf Nordbotn, reisereparatør, Oslo, f. 16.08.37
Klaus Ivar Johansen, reisereparatør, Lørenskog, f. 27.01.45
Rune Jansen, reisereparatør, Larvik, f. 16.10.49
Jan Ove Kjær, reisereparatør, Lauve, f. 19.10.41


== Eksterne lenker ==
(en) MS «Anita» – Den internasjonale sjøfartsorganisasjonen 
Sjøhistorisk database – MS «Anita»
Minneside for MS Anita og MS Norse Variant Arkivert 25. januar 2021 hos Wayback Machine.
Ogden (New York)

Ogden er en by i Monroe County i delstaten New York i USA. Byen hadde et innbyggertall på 19 856 i 2010. Eriekanalen passerer igjennom Ogden.
Ogden grenser til byen Parma i nord, byen Gates i øst, byen Sweden i vest samt byene Riga og Chili i sør.
Byen ble opprettet den 17. januar 1817; på den tiden var byen ennå en del av Genesee County.


== Eksterne lenker ==
Town of Ogden, NY webpage
Populated Places in Monroe County
Rett til arbeid

Rett til arbeid er ideen om at mennesker har en menneskerett til arbeid. Rett til arbeid er inntatt i Menneskerettighetserklæringen og anerkjent i internasjonal menneskerettighetslov gjennom å være inntatt i Den internasjonale konvensjon om økonomiske, sosiale og kulturelle rettigheter.
Begrepet rett til arbeid ble først brukt av den franske sosialistlederen Louis Blanc i lys av den sosiale uroen tidlig på 1800-tallet og økende arbeidsledighet som følge av den økonomiske krisen i 1848.


== Litteratur ==
Tönnies, Ferdinand. «Das Recht auf Arbeit». Zeitschrift für Sozialforschung (1935), årg. 4, nr. 1, s. 66–80 (analysert utgave finnes i: Ferdinand Tönnies Gesamtausgabe, bd. 22, Berlin/New York: Walter de Gruyter 1998, s 428–442)
Samskatt

Samskatt er en måte å skattlegge ektefeller på, som innebar at ektefellenes lønn ble regnet sammen før skatten ble trukket fra. Denne modellen gjorde at det ikke lønnet seg for gifte kvinner å ha lønnet arbeid. Samskatten ble innført i Norge i 1921, og gradvis avskaffet fra 1959 etter initiativ fra Norsk Kvinnesaksforening.


== Referanser ==


== Eksterne lenker ==
Skattebetaling som rettighet, artikkel hos Norgeshistorie.no
European Women’s Lobby

European Women's Lobby, forkortet EWL, er en paraplyorganisasjon for europeiske kvinneorganisasjoner, grunnlagt 1990. Organisasjonen har ca. 2500 medlemsorganisasjoner, herunder organisasjoner i alle 27 EU-land og tre kandidatland, samt 21 europeiske eller internasjonale organisasjoner. Organisasjonen har sekretariat i Brussel og jobber for likestilling og kvinners rettigheter i EU. Organisasjonen har også konsultativ status hos Europarådet og FNs økonomiske og sosiale råd, og deltar regelmessig i arbeidet til FNs kvinnekommisjon.
Bakgrunnen for etableringen av EWL var en samling i London i november 1987 med 120 representanter fra 85 kvinneorganisasjoner med 50 millioner medlemmer til sammen. Europakommisjonen uttrykte sin støtte til etableringen av det som ble EWL. EWL ble formelt grunnlagt i 1990 av Belgia, Danmark, Frankrike, Tyskland, Hellas, Irland, Italia, Luxembourg, Portugal, Spania, Nederland og Storbritannia samt 17 europeiske kvinneorganisasjoner.
EWL er en av de eldste og største lobbyorganisasjonene på europeisk nivå, og jobber tett med europeiske institusjoner og partnere fra det sivile samfunn.
I Norge er Norsk Kvinnesaksforening medlem av European Women's Lobby, gjennom sitt medlemskap i International Alliance of Women. Det er dannet lignende paraplyorganisasjoner for kvinneorganisasjonene i flere land, bl.a. Norges kvinnelobby og Sveriges Kvinnolobby.


== Eksterne lenker ==
European Women's Lobby
Ellen Schwiers

Ellen Schwiers (født 11. juni 1930 i Stettin, død 26. april 2019 i Starnberg) var en tysk skuespillerinne innen film og scenekunst.


== Liv og virke ==


=== Bakgrunn ===
Ellen Schwiers kom fra en skuespillerfamilie. Hennes far var teaterskuespilleren Lutz Schwiers. På grunn av hans omflakkende skuespillerliv fikk hun en urolig oppvektst. Schwiers ble medlem av Bund deutscher Mädel da hun var tretten år. Etter den andre verdenskrig måtte familien flytte til Hessen, der Schwiers, med bestått vitnemål i 1945, skulle gå i lære til først å bli baker og senere gartner.


=== Skuespillerinne ===
Ellen Schwiers mottok undervisning i skuespill av sin far. Etter å ha bestått eksamen i faget ble hun første gang engasjert til Theater Koblenz. Fra tid til annen jobbet hun også som suffløse. I 1949 fikk hun sin første kameraopptreden, i filmen Heimliches Rendezvous under regi av Kurt Hoffmann. 
Schwiers spilte til 1978 i diverse filmer, der hun ofte hadde rollen som en problematisk og forførerisk kvinne som skaper uro i vanlige menneskers liv, slik som i Das Erbe von Björndal (1960), Der letzte Zeuge (1960), Frau Irene Besser (1960), Der Satan mit den roten Haaren (1964). Også på scenen ble hun ofte engasjert til slike roller, som elskerinne i Jedermann (1961/62, Salzburg), Lady Macbeth i Shakespeares Macbeth (1972, turné) eller Lysistrata i Hochhuths Lysistrata und die Nato (1974, Essen).
Hun spilte Gunvor i den kontroversielle adapsjonen Das Erbe von Björndal av Trygve Gulbranssens Bjørndaltrilogi.
Hun spilte også i to episoder av Der Bulle von Tölz ved siden av datteren Katerina Jacob.
I 1956 giftet hun seg med filmprodusenten Peter Jacob, tidligere ektemann av Leni Riefenstahl. Med mannen hadde hun to barn, som også er blitt skuespillere: Katerina Jacob (Der Bulle von Tölz) og Daniel Jacob (Ich heirate eine Familie). Sønnen døde i 1985, i en alder av 21 år, som følge av en tumor.
I 1982 grunnla Ellen Schwiers sammen med ektemannen og datteren turnéteateret das ensemble. Mannen døde i 1992. Hennes bror Holger Schwiers har jobbet som skuespiller og stemmeskuespiller. Barnebarnet Josephine Jacob er også skuespiller. Ellen Schwiers bodde i Berg ved Starnberger See.
I 2015 trakk hun seg tilbake fra scenen.Hun døde den 26. april 2019 i Starnberg.


== Filmografi ==


== Priser ==
1995 Verdienstmedaille des Landes Baden-Württemberg
1989 Bundesverdienstkreuz 1. Klasse


== Litteratur ==
Thomas Blubacher: Ellen Schwiers, i: Andreas Kotte (Hrsg.): Theaterlexikon der Schweiz. Chronos, Zürich 2005, ISBN 3-03-400715-9, bind 3, side 1664.


== Noter og referanser ==


== Eksterne lenker ==
(en) Ellen Schwiers på Internet Movie Database 
(sv) Ellen Schwiers i Svensk Filmdatabas 
(da) Ellen Schwiers på Filmdatabasen 
(da) Ellen Schwiers på Scope 
(fr) Ellen Schwiers på Allociné 
(en) Ellen Schwiers på AllMovie 
(en) Ellen Schwiers hos Rotten Tomatoes 
(en) Ellen Schwiers hos The Movie Database 
Offisielt nettsted 
(en) Ellen Schwiers – kategori av bilder, video eller lyd på Commons
Riga (New York)

Riga er en by i Monroe County i delstaten New York i USA. Byen hadde en befolkning på 5 590 i 2010. Riga ligger sørvest for byen Rochester. Riga ligger også rett ved den vestre grensen av fylket.
Riga grenser til byen Ogden i nord, byen Chili i øst og Genesee County i vest og sør.
Lokalt uttales byens navn RYE-ga istedenfor REE-ga som hovedstaden til Latvia.


== Eksterne lenker ==
Town of Riga, NY webpage
Populated Places in Monroe County
Riga Cemetery
Chili (New York)

Chili er en by i Monroe County i delstaten New York i USA. Byen hadde et innbyggertall på 28 625 i 2010. Chili er en forstad til byen Rochester. Byen ble etablert i 1822 fra byen Riga.


== Eksterne lenker ==
Town of Chili
Chili Public Library
North Pole

North Pole er en by i Fairbanks North Star Borough i delstaten Alaska i USA. Byen hadde et innbyggertall på 2226 i 2009. Byen ligger 21 km sørøst for Fairbanks og 2700 km sør for Nordpolen.


== Referanser ==


== Eksterne lenker ==
City of North Pole
North Pole Chamber of Commerce
North Pole Postmark Arkivert 24. desember 2014 hos Wayback Machine.
Santa Claus House